**HIRDETMÉNY
A KÉPVISELŐ-TESTÜLET ÉS SZERVEI SZERVEZETI ÉS MŰKÖDÉSI SZABÁLYZATÁRÓL SZÓLÓ 14/2014. (X. 28.) ÖNKORMÁNYZATI RENDELET 4. SZÁMÚ MELLÉKLETE SZERINTI TÁRSADALMI EGYEZTETÉSRŐL**

Tisztelt Érintettek!

Tököl Város Önkormányzat Képviselő-testületének a Képviselő-testület és Szervei Szervezeti és Működési Szabályzatáról szóló 14/2014. (X. 28.) önkormányzati rendelet 4. számú melléklete alapján az alábbi önkormányzati rendelet tervezetét hirdetmény formájában teszem közzé:

**Tököl Város Önkormányzat Képviselő-testületének
.../.... (...) önkormányzati rendelete
a közterület-használat szabályozásáról, díjazásáról**

A társadalmi egyeztetésre bocsátott rendelet-tervezetekről az állampolgárok, a nem állami és nem önkormányzati szervek, szervezetek (továbbiakban: véleményezésre jogosultak) véleményt nyilváníthatnak az Önkormányzat honlapján megadott elektronikus levélcímen, vagy postai úton, illetve személyesen, papír alapon is el lehet juttatni a Polgármesteri Hivatalba**.**

**A véleményeket
legkésőbb 2021. október 29. (péntek) 12:00 óráig
lehetséges a** **hivatal@tokol.hu** **e-mail címre, vagy a 2316. Tököl, Fő u. 117. szám alatti címre eljuttatni.**

A véleménynek tartalmaznia kell a véleményező nevét, lakcímét vagy egyéb postai címét, és e-mail címét.

A jegyző mérlegeli a beérkezett véleményeket és azokról, valamint az elutasított vélemények esetében az elutasítás indokairól előterjesztést készít.

Nem kell a véleményt feldolgozni és figyelembe venni, ha

* névtelen,
* kétséget kizáróan megállapítható, hogy más valós vagy fiktív személy nevében terjesztették elő,
* a közerkölcsöt sérti,
* nem a rendelet-tervezethez kapcsolódik,
* a fent megjelölt határidőhöz (2021. október 29. 12:00 óra) képest elkésett.

Az előterjesztés előkészítése során nem áll fenn az egyedi válaszadási kötelezettség.

A beérkezett vélemények, a véleményezésre jogosultak személyes adatainak a kezelése a hatályos jogszabályoknak megfelelően történik, a rendelet hatálybalépését követő 1 évig.

Tököl, 2021. szeptember 30.

**Hoffman Pál** sk. **Gaál Ágnes** sk.
polgármester jegyző